Folketing
2001-02-28

For ganske få uger siden diskuterede vi her i Folketinget et beslutningsforslag om, at vi skulle se på at fjerne noget afkastbeskatning for pensionskasserne, når de bygger udlejningsejendomme. Til det beslutningsforslag sagde jeg, at vi var indstillet i regeringen på at drøfte dette forslag, vi var indstillet på at drøfte med pensionskasserne, hvordan de kan bygge noget mere privat udlejningsbyggeri. Jeg har nu indkaldt pensionskasserne til en diskussion af, om det er noget, de vil gå ind i, og hvordan de ser på det. Det håber jeg kan give nogle flere private udlejningsejendomme og nogle flere lejligheder også på det private boligmarked, for i regeringen ønsker vi et varieret boligmarked, der består både af almene boliger, af udlejningsejendomme og af private boliger.